Αργαίος (Τουρκία)

Ο Αργαίος () είναι μεγάλο ηφαίστειο στην Καππαδοκία και το ψηλότερο βουνό της Μικράς Ασίας. Βρίσκεται 25 χιλιόμετρα νότια της Καισαρείας. Το ύψος του φθάνει τα 3.916 μέτρα. 

Ο αρχαίος γεωγράφος Στράβων έγραψε για τον Αργαίο ότι ήταν συνεχώς καλυμμένος με χιόνια και οι λίγοι που κατάφεραν να αναρριχηθούν στην κορυφή του ανέφεραν ότι σε μέρες με καθαρό ουρανό μπορούσαν να δουν τόσο τη Μεσόγειο στα νότια όσο και τον Εύξεινο Πόντο στα βόρεια.Στράβων, Γεωγραφικά 12.2.7.

Σύμφωνα με τον Εκκλησιαστικό μύθο ο Άγιος Γεώργιος σκότωσε τον δράκο στο βουνό αυτό.

 Ετυμολογία 
Η τουρκική ονομασία Erciyes είναι η υιοθέτηση στα τουρκικά του ελληνικού ονόματος Ἀργαῖος. Η εκλατινισμένη μορφή είναι Argaeus. Το ελληνικό όνομα έχει την έννοια του «φωτεινού» ή «λευκού». Η ονομασία μπορεί να προέκυψε από το όνομα του Αργαίου Α ́ (678 - 640 π.Χ.), βασιλιά της Μακεδονίας και ιδρυτή της δυναστείας των Αργεάδων.250px|thumb
 Γεωγραφία - Γεωλογία 
Ο Αργαίος βρίσκεται στο βόρειο άκρο της πεδιάδας Σουλτανσαζλίγι, στην κεντρική Μικρά Ασία. Το βουνό καλύπτει μια έκταση 1.300 τετραγωνικών χιλιομέτρων. Οι πλαγιές του έχουν διαβρωθεί και σε αυτές βρίσκονται παρασιτικοί ηφαιστειακοί κώνοι και ηφαιστειακοί δόμοι, ιδίως στη βόρεια πλευρά ή κατά μήκος σχισμών που ξεκινούν ακτινωτά από το ηφαίστειο. Το ίδιο το ηφαίστειο άρχισε να αναπτύσσεται πριν 900.000 χρόνια, όταν κατέρρευσε το παλιότερο ηφαιστειακό σύμπλεγμα Κοτς Νταγ. Τα πιο πρόσφατα πετρώματα του ηφαιστείου έχουν ηλικία 83.000 χρόνια και βρέθηκαν στον δόμο Περικαρτίν. Μια μεγάλη κατολίσθηση έλαβε χώρα στην ανατολική πλαγιά του ηφαιστείου.

Δεν είναι γνωστό πότε εξερράγη για τελευταία φορά ο Αργαίος. Το ηφαίστειο θεωρείται η πηγή για ένα στρώμα τέφρας που βρέθηκε στον Λίβανο και χρονολογείται από τις αρχές του Ολόκαινου, περίπου το 6880 ± 40 π.Χ. Υπάρχουν επίσης ρωμαϊκές αναφορές για μια έκρηξη 253 μ.Χ., η οποία απεικονίζεται σε ρωμαϊκά νομίσματα, όμως αυτό δεν έχει επιβεβαιωθεί. Αρκετοί θεωρούν ότι αυτές οι αναφορές περιγράφουν μια απελευθέρωση μεθανίου από ένα βάλτο στο Σουλτανσαζλίγι.

 Τουρισμός 
Το βουνό διαθέτει δημοφιλές χιονοδρομικό κέντρο προσβάσιμο από την Καισαρεία και είναι δημοφιλής ορειβατικός προορισμός στην Τουρκία. Η πιο συνηθισμένη διαδρομή για την ανάβαση του βουνού είναι αυτή που ξεκινά από το χιονοδρομικό κέντρο στις νότιες πλαγιές του βουνού.

 Παραπομπές 

Κατηγορία:Βουνά της Τουρκίας
Κατηγορία:Ηφαίστεια της Τουρκίας